b'\n_START_ARTICLE_\nYang Dipertuan Muda\n_START_SECTION_\nLatar belakang\n_START_PARAGRAPH_\nYang Dipertuan Muda ialah jawatan yang telah mula diberikan oleh Raja Sulaiman kepada orang Bugis yang telah membantu merampas semula takhta Sultan Johor daripada Raja Kecil.  Jawatan ini kemudiannya diwariskan dikalangan keturunan ini._NEWLINE_Orang Bugis ini dianggap sebagai keturunan raja-raja Kerajaan Luwu, Sulawesi Selatan._NEWLINE_Pemegang jawatan Yang Dipertuan Muda yang pertama ialah Yang Mulia Paduka Sri Sultan Alauddin Riayat Shah bin Daing Rilaga yang dilahirkan sebagai Opu Daeng Marewah.\n_START_SECTION_\nPenggunaan Lain\n_START_PARAGRAPH_\nGelaran Yang Dipertuan Muda juga digunakan oleh kerajaan Melayu yang diasaskan oleh keturunan Kesultanan Johor yang merujuk kepada pewaris takhta kerajaan tersebut. _NEWLINE_Kerajaan yang pernah menggunakannya ialah Kesultanan Siak dan Kesultanan Inderagiri. Kesultanan Terengganu yang diasaskan oleh keturunan Bendahara Johor masih menggunakan gelaran tersebut bagi putera mahkota.'